Publication: Magyar Közlöny
Issue: MK-2010-127 (Year: 2010, Number: 127)
Era: contemporary
Section: mutató meghatározásáról, számításáról és közzétételérõl szóló 83/2010. (III. 25.) Korm. rendelet (a továbbiakban:
Paragraph Index: 208

mutató meghatározásáról, számításáról és közzétételérõl szóló 83/2010. (III. 25.) Korm. rendelet (a továbbiakban: Kormr.) állapítja meg. Az Fhtv. 3. § 20. pontja alapján a THM: „a hitel teljes díjának aránya a hitel teljes összegéhez éves százalékában kifejezve”. A THM számítási módját a Kormr. szabályozza, meghatározza a THM számítása során figyelembeveendõ tényezõket és a számítás során alkalmazandó képletet. Az Alkotmánybíróság szerint a vonatkozó szabályozás alapján megállapítható, hogy a THM-et nem a hitelezõ módosítja egyoldalúan, hanem az a jogszabályok alapján változik akkor, ha a kiszámításánál figyelembe veendõ értékek megváltoznak. Az Alkotmánybíróság álláspontja szerint a jogi szabályozás tükrében nem értelmezhetõ egyértelmûen, hogy a kérdés mire irányul. Az Alkotmánybíróság ennek okán megállapította, hogy az aláírásgyûjtõ íven megfogalmazott kérdés nem felel meg az Nsztv. 13. § (1) bekezdésében foglalt egyértelmûség követelményének: a népszavazás során a választópolgárok nem tudják megítélni, hogy milyen jogalkotást támogatnak, és eredményes népszavazás esetén a jogalkotó sem tudná meghatározni jogalkotási kötelezettsége tartalmát.

Source: https://magyarkozlony.hu/hivatalos-lapok/26e8b4bd7ffa8d64cea5d17b02ae5fdf632e672b/dokumentumok/975833a200feaf5eb679bb50c1b20c8ec0d2a135/letoltes